Pompierii buzoieni au fost solicitați să intervină pentru stingerea unui incendiu izbucnit la o locuință din localitatea Stâlpu. Din nefericire, în interiorul locuinței, au fost identificate două persoane decedate.
Imediat, la fața locului s-au deplasat trei autospeciale de stingere cu apă și spumă, o autocisternă, o descarcerare și o ambulanță SMURD Buzău.
La sosirea echipajelor de pompieri, incendiul se manifesta generalizat la o locuință, pe o suprafață de aproximativ 150 de metri pătrați.
Potrivit martorilor, mai multe persoane au fost surprinse în casă. Din păcate, incendiul s-a soldat cu decesul a doi bărbați. Misiunea este în dinamică.